***Dječji vrtić Maslačak Primorski Dolac***

***Vržine 186***

***21227 Primorski Dolac***

***E-mail:*** djecji.vrtic.maslačak@st.ht.hr

Primorski Dolac, 31.01.2019. godine

**BILJEŠKE UZ FINANCIJSKI IZVJEŠTAJ ZA PERIOD**

**od 01. siječnja do 31. prosinca 2018. godine**

***BILJEŠKE UZ OBRAZAC PR - RAS***

**BILJEŠKA BROJ 1.**

Dječji vrtić Maslačak Primorski Dolac kao proračunski korisnik Općine Primorski Dolac ostvario je prihode poslovanja u iznosu od **227.000** kn kako je iskazano na AOP 001 na obrascu PR-RAS, te predstavlja povećanje za 8,9 % u odnosu na isto razdoblje prethodne godine.

Ukupni prihodi poslovanja u iznosu od **227.000** kn (AOP 001) sastoje se od zbroja prihoda iz nadležnog proračuna za financiranje rashoda poslovanja u iznosu od 183.000 kn (AOP 130) zatim prihoda po posebnim propisima odnosno prihodi od sufinanciranja cijene boravka djece u dječjem vrtiću u iznosu od 44.000 kn (AOP 105).

**BILJEŠKA BROJ 2.**

Svota iskazana na AOP 148 u iznosu od **230.775** kn predstavlja rashode poslovanja koji se sastoje od rashoda za zaposlene u iznosu od 194.385 kn (AOP 149), materijalnih rashoda u iznosu od 34.869 kn (AOP 160), financijskih rashoda u iznosu od 1.521 kn (AOP 193).

**BILJEŠKA BROJ 3.**

Prihodi poslovanja u razdoblju od 01. siječnja do 31. prosinca 2018. godine veći su u odnosu na isti period prošle godine za 8,9 %. Navedeno se odstupanje prvenstveno odnosi na povećanje prihoda iz nadležnog proračuna za financiranje rashoda proračunskog korisnika . Naime, sporazumom s Općinom Lećevicom primljene su još dvije djelatnice u sklopu dječjeg vrtića „Maslačak“ koje su radile prije pri drugom vrtiću. Navedena promjena se dogodila u studenom 2018. godine

**BILJEŠKA BROJ 4.**

Svota iskazana na AOP 636 u iznosu od 36.828 kn predstavlja manjak prihoda i primitaka za pokriće u slijedećem razdoblju (manjak prihoda na dan 31. prosinca 2017. godine u iznosu od 36.053 kn uvećan za manjak realiziran u 2018. godine u iznosu od 3.775 kn).

***BILJEŠKE UZ OBRAZAC BIL***

**BILJEŠKA BROJ 1.**

Na temelju Bilance Dječjeg vrtića Maslačak Primorski Dolac sa stanjem na dan 31. prosinca 2018. godine vidljivo je da je ukupna imovina istog u svoti od **17.221** kn upisana pod (AOP 001), od čega je nefinancijska imovina 7.634 kn (AOP 002) a financijske imovine iznosi 9.587 kn (AOP 063).

Valja napomenuti da je u pomoćnoj evidenciji analitički evidentiran dobar dio dugotrajne proizvedene imovine koja je u potpunosti amortizirana ali koja se i dalje koristi u obavljanju djelatnosti Dječjeg vrtića.

Valja također napomenuti da je u pomoćnoj evidenciji analitički evidentiran i sitni inventar u iznosu od 20.831 kn (AOP 049) .

**BILJEŠKA BROJ 2.**

Svota iskazana na AOP 063 u iznosu od 9.587 kn odnosno financijska imovina predstavlja zbir novaca u banci odnosno stanje na dan 31. prosinca 2018. godine iskazan na AOP 065 u iznosu od 3.837 kn, novca u blagajni u iznosu od 0 kn iskazan na AOP 071, potraživanje za prihode poslovanja odnosno sufinanciranje cijene boravka u iznosu od 5.750 kn (AOP140).

**BILJEŠKA BROJ 3.**

Iznos od **29.438** kn (AOP 163) predstavlja ukupan iznos obveza.

Obveze u iznosu od **29..438** kn sastoje se od obveza za zaposlene: plaća radnika i naknade za prijevoz na posao za prosinac 2018. godinu isplaćena u siječnju 2019. godine u iznosu od 25.819 kn (AOP 165), obaveze za materijalne rashode u iznosu od 3.510 kn te obveze za Financijske rashode u iznosu od 109 kn (AOP 167)

***BILJEŠKE UZ OBRAZAC P - VRIO***

**BILJEŠKA BROJ 1.**

U obrascu P-VRIO odnosno Promjene u vrijednosti i obujmu imovine i obveza za razdoblje od 01. siječnja do 31. prosinca 2018. godine nisu bile iskazane nikakve promjene.

***BILJEŠKE UZ OBRAZAC OBVEZE***

**BILJEŠKA BROJ 1.**

Iz obrasca Obveze za razdoblje od 01. siječnja do 31. prosinca 2018. godine vidljivo je da su ukupne obveze Dječjeg vrtića Maslačak na dan 31. prosinca 2018. godine **29.438** kn (AOP 036).

Obveze u iznosu od **29.438** kn sastoje se od dospjelih obveza u iznosu od 1.623 kn te nedospjelih obveza u iznosu od 27.816 kn.